5. ΝΟΜΟΣ 4962 της 25/28 Απρ. 1931 (ΦΕΚ Α΄ 113) Περί καταργήσεως του Νόμ. 1586 περί κληρονομιών και απωλειών και αποδόσεως των εκ κληρονομιών αζητήτων εις το Ταμείον Εθνικής Αμύνης. Άρθρ.1.-Ο Νόμ. 1586 καταργείται. Ο δε καθορισμός του τρόπου της εφεξής συγκεντρώσεως και αποδόσεως κληρονομιών αποβιούντων στρατιωτικών και της εφεξής διεξαγωγής της υπηρεσίας του Γραφείου Απωλειών επαφίεται εις τον επί των Στρατιωτικών Υπουργόν. Άρθρ.2.-Αι παντοειδείς κληρονομίαι αποβιούντων στρατιωτικών ων δεν κατέστη δυνατή η απόδοσις καίτοι παρήλθε πενταετία από του θανάτου αυτών περιέρχονται εις την κυριότητα του Ταμείου Εθνικής Αμύνης. Σελ. 72 Άρθρ.3.-Κληρονόμοι αποβιούντων, ή αποβιωσάντων, ή εξαφανισθέντων στρατιωτικών των οποίων το κληρονομικόν μερίδιον δεν υπερβαίνει τας χιλίας δραχμάς, ή η αξία των εξ αδιαιρέτου κινητών πραγμάτων δεν υπερβαίνει, κατά την κρίσιν τριμελούς εξ αξιωματικών Επιτροπής, το ποσόν τούτο, δηλούντες άγνοιαν γραμμάτων δύνανται να παραλάβωσι το μερίδιόν των δια του Δημάρχου ή Προέδρου της Κοινότητος συντασσομένης βεβαιώ-σεως παραδόσεως υπό τούτου και συνυπογραφομένης υπό δύο γνωστών αυτώ και ευυπολήπτων δημοτών. Κληρονόμοι των οποίων συγκληρονόμοι εξ αδιαιρέτου κινητών πραγμάτων αποβιώσαντος ή αγνοουμένου στρατιωτικού διατελούσιν από πολλών ετών (πλέον της δεκαετίας) εν τη αλλοδαπή και τυγχάνουν αγνώστου διαμονής δύνανται, εφ’ όσον ούτοι τυγχάνουν οι εξ αδιαιρέτου κληρονόμοι τούτου εν περιπτώσει αποβιώσεως άνευ διαθήκης, να παραλάβωσι το ανάλογον μερίδιόν των, τα δε μερίδια των αγνοουμένων να ανήκωσι εις τους πόρους του Ταμείου της Εθνικής Αμύνης. Εάν τυχόν εντός πενταετίας μετά την εγγραφήν ως εσόδου των μεριδίων εις το Ταμείον επανέλθωσιν οι τυχόν αγνοούμενοι συγκληρονόμοι να λαμβάνωσι τα μερίδιά των εκ του ιδίου Ταμείου ατόκως. 36.Α.ζ.4-5 Ταμείο Εθν.Άμυνας-Εθνική Επιτροπή Εξοπλισμού Ενόπλων Δυνάμεων 